**DĖL PAVEDIMO LAIKINAI EITI ROKIŠKIO PAGRINDINĖS MOKYKLOS DIREKTORIAUS PAREIGAS**

2019 m. birželio 28 d. Nr. TS -

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 12.19 punktu ir atsižvelgdama į Vaivos Dilbienės 2019 m. birželio 18 d. sutikimą, Rokiškio rajono savivaldybės taryba n u s p r e n d ž i a:

1. Pavesti Rokiškio pagrindinės mokyklos mokytojai Vaivai Dilbienei nuo 2019 m. liepos 1 d. iki bus paskirtas direktorius (išrinktas konkurso būdu) laikinai eiti Rokiškio pagrindinės mokyklos direktorės pareigas.

2. Pripažinti netekusiu galios Rokiškio rajono savivaldybės tarybos 2018 m. kovo 23 d. sprendimo Nr. TS-79 „Dėl Loretos Grochauskienės atleidimo iš Rokiškio pagrindinės mokyklos direktorės pareigų“ 3 punktą.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PAVEDIMO LAIKINAI EITI ROKIŠKIO PAGRINDINĖS MOKYKLOS DIREKTORIAUS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pavesti Rokiškio pagrindinės mokyklos mokytojai Vaivai Dilbienei laikinai eiti Rokiškio pagrindinės mokyklos direktorės pareigas ir pripažinti netekusiu galios Rokiškio rajono savivaldybės tarybos 2018 m. kovo 23 d. sprendimo Nr. TS-79 „Dėl Loretos Grochauskienės atleidimo iš Rokiškio pagrindinės mokyklos direktorės pareigų“ 3 punktą.

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas.

 **Sprendimo projekto esmė.**

Rokiškio rajono savivaldybės tarybos 2018 m. kovo 23 d. sprendimu Nr. TS-79 „Dėl Loretos Grochauskienės atleidimo iš Rokiškio pagrindinės mokyklos direktorės pareigų“ buvo pavesta Rokiškio pagrindinės mokyklos socialinei pedagogei Elingai Pitrėnaitei laikinai eiti Rokiškio pagrindinės mokyklos direktorės pareigas. Kadangi Elinga Pitrėnaitė informavo, kad išeina iš darbo, todėl Rokiškio pagrindinė mokykla liks be l. e. p. direktoriaus. Todėl parengtas šis tarybos sprendimo projektas, kad Rokiškio pagrindinei mokyklai būtų paskirtas l. e. p. direktorius.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio pagrindinei mokyklai bus paskirtas l. e. p. direktorius;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio pagrindinei mokyklai bus paskirtas l. e. p. direktorius, kuris organizuos biudžetinės įstaigos darbą, kad būtų įgyvendinami mokyklos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

L. e. p. direktoriui bus mokama priemoka iš Mokymo lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė